CELEX: 62019TN0157
Language: el
Date: 2019-03-08 00:00:00
Title: Υπόθεση T-157/19: Προσφυγή της 8ης Μαρτίου 2019 — Șanli κατά Συμβουλίου

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/36
            
         
      Προσφυγή της 8ης Μαρτίου 2019 — Șanli κατά Συμβουλίου
      (Υπόθεση T-157/19)
      (2019/C 172/50)
      Γλώσσα διαδικασίας: η ολλανδική
      
         Διάδικοι
      
      
         Προσφεύγων: Dalokay Șanli (Ρότερνταμ, Κάτω Χώρες) (εκπρόσωπος: D. Gürses, δικηγόρος)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2019/24 του Συμβουλίου, της 8ης Ιανουαρίου 2019, και την απόφαση (ΚΕΠΠΑ) 2019/25 του Συμβουλίου, της 8ης Ιανουαρίου 2019, και
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει έξι λόγους ακυρώσεως.
      
                  1.
               
               
                  Πρώτος λόγος: η καταχώριση του PKK στον κατάλογο δεν δικαιολογείται πλέον, διότι το PKK δεν είναι τρομοκρατική οργάνωση.
               
            
                  2.
               
               
                  Δεύτερος λόγος: το όνομα του προσφεύγοντος δεν πρέπει να περιλαμβάνεται στον κατάλογο, καθώς ο προσφεύγων δεν έχει καταδικαστεί ποτέ για τρομοκρατικά εγκλήματα ούτε έχει κατηγορηθεί για τέτοιες πράξεις.
               
            
                  3.
               
               
                  Τρίτος λόγος: δεν έχει αποδειχθεί ότι ο προσφεύγων διεξήγαγε τρομοκρατικές δραστηριότητες ή ότι μπορεί να συνδεθεί με τέτοιες δραστηριότητες. Η αιτίαση ότι φέρεται να διεξήγαγε δραστηριότητες στρατολόγησης και χρηματοδότησης δεν έχει αποδειχθεί.
               
            
                  4.
               
               
                  Τέταρτος λόγος: τα θεμελιώδη δικαιώματα άμυνας του προσφεύγοντος και το δικαίωμα αποτελεσματικής δικαστικής προστασίας προσβλήθηκαν, διότι ο προσφεύγων δεν μπόρεσε να αμυνθεί έναντι των εις βάρος του κατηγοριών.
               
            
                  5.
               
               
                  Πέμπτος λόγος: οι προσβαλλόμενες πράξεις του Συμβουλίου είναι ανεπαρκώς αιτιολογημένες, καθώς δεν υφίστανται αποδείξεις που να θεμελιώνουν την επιβολή κύρωσης.
               
            
                  6.
               
               
                  Έκτος λόγος: το άρθρο 1, παράγραφος 4, της κοινής θέσης 2001/931/ΚΕΠΠΑ παραβιάστηκε, καθώς το Συμβούλιο δεν παρέσχε ακριβείς πληροφορίες ή στοιχεία του σχετικού φακέλου που να καταδεικνύουν ότι έχει ληφθεί απόφαση από αρμόδια αρχή κατά την έννοια του άρθρου αυτού.